Csongrád Város Polgármesterétől M

Száma: Ref/83-1/2020

Témafelelős: Szepesi Dóra

ELŐTERJESZTÉS

## Csongrád Városi Önkormányzat Képviselő-testülete2020. október 29-ei ülésére

## Tárgy: Művelődési Központ és Városi Galéria intézményvezetői megbízás meghosszabbítása, intézményvezetői pályázat kiírása

**Tisztelt Képviselő-testület!**

A Képviselő-testület 157/2019.(VIII.29) határozatával bízta meg Dr. Hörömpöliné Víkor Katalint, a Művelődési Központ és Városi Galéria dolgozóját, 2019. szeptember 01. napjától 2020. augusztus 31. napjáig a Művelődési Központ és Városi Galéria intézményvezetői tisztségének ellátásával, amely megbízást a Képviselő-testület 52/2020.(VI.24.) határozatával 2020. október 31-ig meghosszabbított.

Az Országgyűlés elfogadta, és 2020. május 28-án megjelent a 2020. évi XXXII. törvény a kulturális intézményekben foglalkoztatottak közalkalmazotti jogviszonyának alakulásáról szóló jogszabály. A törvény hatálya kiterjed a Művelődési Központ és Városi Galéria, a Csongrádi Információs Központ Csemegei Károly Könyvtár és Tari László Múzeum valamint a Csongrádi Alkotóház munkájára. A törvény alapján a közalkalmazotti jogviszony- ideértve a határozott idejű jogviszonyt is - 2020. november 1-jei hatállyal alakul át munkaviszonnyá. Az érintett dolgozók mindegyike nyilatkozott, hogy elfogadva a változtatást, munkaviszonyt létesít az intézménnyel.

A magasabb vezetői állás betöltésére ezért javasolom a Képviselő-testületnek pályázat kiírását az előterjesztés 1. számú melléklete szerinti tartalommal. A pályázati eljárás lefolytatását követően a Képviselő-testület dönt az intézményvezető kinevezéséről.

Mindezeken túl kérem a Képviselő-testületet, hogy változatlan bérezés mellett hosszabbítsa meg Dr. Hörömpöliné Víkor Katalin megbízatását 2020. november 01-től 2020. december 31-ig.

A fentiek alapján kérem a Tisztelt Képviselő-testületet az előterjesztés megvitatására és a határozati javaslat elfogadására.

**Határozati javaslat**

Csongrád Városi Önkormányzat Képviselő-testülete a *„Művelődési Központ intézményvezetői megbízatás meghosszabbítása, intézményvezetői pályázat kiírása”* című előterjesztést megtárgyalta, és az alábbi döntést hozza:

2

1. A Képviselő-testület pályázatot írki a Művelődési Központ és Városi Galéria igazgatói állására az előterjesztés 1. számú mellékletében foglaltak szerint.

Felelős: Bedő Tamás polgármester

Határidő: azonnal

1. A Képviselő-testület felkéri Csongrád város jegyzőjét, hogy a pályázati kiírást a törvényi előírásoknak megfelelően tegye közzé, majd a beérkezett pályázatokat elbírálásra készítse elő.

Felelős: Dr. Juhász László, jegyző

Határidő: 2020. december havi Képviselő-testületi ülés

1. A Képviselő-testület Dr. Hörömpöliné Víkor Katalin intézményvezetői megbízását a 2020. november 01-től 2020. december 31-ig. napjáig változatlan bérezés mellett meghosszabbítja.
2. A Képviselő-testület felkéri a polgármestert a munkáltatói intézkedések megtételére.

Felelős: Bedő Tamás

Határidő: 2020. december 31.

Erről jegyzőkönyvi kivonaton értesítést kap:

1. Képviselő-testület tagjai
2. Munkaügyi Referens
3. Kulturális Referens és általa
4. Dr. Hörömpöliné Víkor Katalin mb. igazgató

Csongrád, 2020. október 21.

 Bedő Tamás

 polgármester

Csongrád Városi Önkormányzat pályázatot hirdet
**Csongrádi Művelődési Központ és Városi Galéria igazgató**
(magasabb vezető) munkakör betöltésére.

**A munkaviszonyidőtartama:**

határozatlan idejű munkaviszony

**Foglalkoztatás jellege:**

Teljes munkaidő

**A vezetői megbízás időtartama:**

A vezetői megbízás határozott időre, öt évig szól.

**A munkavégzés helye:**

Csongrád-Csanád megye, 6640 Csongrád, Szentháromság tér 8.

**A munkakörbe tartozó, illetve a vezetői megbízással járó lényeges feladatok:**

Közművelődési feladatok szervezése, irányítása, kulturális és képzőművészeti rendezvények szervezése. Munkáltatói jogok gyakorlása. Az alapító felé történő kapcsolattartás, beszámolás.

**Illetmények és juttatások:**

Az illetmény megállapítására és a juttatásokra a Munka törvénykönyvének rendelkezései az irányadók.

**Pályázati feltételek:**

* Főiskola
* Felsőfokú közművelődési végzettségnek megfelelő feladatkörben szerzett gyakorlat, legalább 5 év szakmai tapasztalat
* Vagyonnyilatkozat tételi eljárás lefolytatása
* Büntetlen előélet, magyar állampolgárság, cselekvőképesség

**A pályázat elbírálásánál előnyt jelent:**

* Közművelődési területen szerzett legalább 10 év szakmai tapasztalat
* Közművelődési területen eltöltött legalább 5 éves vezetői megbízás

**A pályázat részeként benyújtandó iratok, igazolások:**

* Fényképpel ellátott szakmai önéletrajz
* Szakmai vezetői program
* Szakmai tapasztalat meglétét igazoló munkaügyi okmányok másolata
* Iskolai végzettségeket igazoló okiratok másolata
* Három hónapnál nem régebbi erkölcsi bizonyítvány
* A pályázó nyilatkozata arról, hogy a vagyonnyilatkozat-tételi eljárás lefolytatását vállalja.
* A pályázó nyilatkozata arról, hogy a pályázat elbírálásában résztvevők a teljes pályázati anyagot, a pályázó személyes adatait megismerhessék.

**A munkakör betölthetőségének időpontja:**

A munkakör a pályázat elbírálását követően 2021. január 1-től betölthető.

A pályázat benyújtásának határideje: 2020. november 30.

A pályázati kiírással kapcsolatban további információt ***Dr. Juhász László jegyző*** nyújt a 63/571-900 telefonszámon.

**A pályázat benyújtásának módja:**

Elektronikus úton ***Erhardtné Bernát Henrietta*** részére a pmmunkaugy@csongrad.hu e-mail címen keresztül.

Postai úton, a pályázatnak a Csongrád Városi Önkormányzat címére történő megküldésével (6640 Csongrád, Kossuth tér 7. ). Kérjük a borítékon feltüntetni a pályázat azonosító számát:
Ref/83-2/2020

Személyesen Csongrádi Polgármesteri Hivatal, 6640 Csongrád, Kossuth tér 7. munkaügyi iroda

**A pályázat elbírálásának módja rendje:**

A kinevezésről Csongrád Városi Önkormányzat Képviselő testülete dönt.

A pályázók az eredményről az elbírálást követően értesítést kapnak. Az eredménytelenül pályázók pályázati anyaga postai úton visszaküldésre kerül. A pályázat kiírója fenntartja a pályázat eredménytelenné nyilvánításának jogát.

**A pályázat elbírálásának határideje: 2020. december 17.**

**A pályázati kiírás közzétételének helye, ideje:**

* kozigallas.hu
* Csongrád Város Honlapja a [www.csongrad.hu](http://www.csongrad.hu), 2020. november 2.

A munkáltatóval kapcsolatban további információ a [www.csongrad.hu](http://www.csongrad.hu) honlapon szerezhet.

**A munkáltatóval kapcsolatban további információt a www.csongrad.hu honlapon szerezhet.**

**A KÖZIGÁLLÁS publikálási időpontja:**

A pályázati kiírás közzé tevője a Nemzeti Közigazgatási Intézet (NKI). A pályázati kiírás a munkáltató által az NKI részére megküldött adatokat tartalmazza, így annak tartalmáért a pályázatot kiíró szerv felel.